cometadata/datacite-titles-descriptions-related-identifiers huggingface dataset:
DOI: 10.14457/tu.the.2023.998
title: ปัจจัยการตัดสินใจเลือกซื้อที่อยู่อาศัยประเภทอาคารชุดพักอาศัยมือสองของกลุ่มคนเจนเนอเรชั่นวาย: กรณีศึกษา พื้นที่ระหว่างสถานีรถไฟฟ้าหมอชิต-สนามเป้า

description: งานวิจัยนี้ใช้การวิจัยเชิงปริมาณ ในรูปแบบการวิจัยเชิงสำรวจ โดยใช้แบบสอบถามออนไลน์ เพื่อศึกษาปัจจัยการตัดสินใจเลือกซื้อที่อยู่อาศัยประเภทอาคารชุดพักอาศัยมือสองบริเวณพื้นที่ระหว่างสถานีหมอชิต-สนามเป้า ของกลุ่มคนเจนเนอเรชั่นวายจำนวน 400 คนโดยผู้วิจัย บริเวณพื้นที่ระหว่างสถานีรถไฟฟ้าหมอชิต-สนามเป้า ศึกษาปัจจัยด้านประชากรศาสตร์ พฤติกรรมในการตัดสินใจซื้อ ลักษณะของห้องชุดพักอาศัยมือสอง ปัจจัยทำเลที่ตั้งโครงการอาคารชุดพักอาศัยมือสอง ปัจจัยด้านกายภาพโครงการ ปัจจัยด้านราคา ระดับราคาขายห้อง ปัจจัยด้านการส่งเสริมการตลาด ต่อการตัดสินใจซื้อที่อยู่อาศัยประเภทอาคารชุดพักอาศัยมือสองของกลุ่มคนเจนเนอเรชั่นวาย กรณีศึกษา พื้นที่ระหว่างสถานีรถไฟฟ้าหมอชิต-สนามเป้า ผลการวิจัยพบว่า พฤติกรรมในการตัดสินใจซื้อสำคัญต่อการตัดสินใจมากที่สุด คือ ประหยัดค่าใช้จ่ายในชีวิตประจำวัน โดยลักษณะของห้องชุดพักอาศัยมือสองที่มีผลต่อการตัดสินใจเลือกซื้ออาคารชุดพักอาศัยมือสอง คือรูปแบบห้องพักที่ต้องการ รวมถึงปัจจัยทำเลที่ตั้งโครงการอาคารชุดพักอาศัยมือสองพบว่าทำเลโครงการอยู่ในระยะไม่เกิน 700 เมตรจากสถานีรถไฟฟ้ามีผลต่อการตัดสินใจซื้อมากที่สุด ด้านปัจจัยด้านกายภาพโครงการสำคัญต่อการตัดสินใจมากที่สุด คือ ชื่อเสียงของบริษัทพัฒนาอสังหาริมทรัพย์ และปัจจัยด้านราคา ระดับราคาขายห้องราคาค่าส่วนกลางสำคัญต่อการตัดสินใจ ปัจจัยด้านการส่งเสริมการตลาดที่สำคัญต่อการตัดสินใจ คือการให้ส่วนลดพิเศษ ผู้ประกอบการสามารถนำข้อมูลจากงานวิจัยนี้ ไปใช้ตอบสนองต่อความต้องการของกลุ่มเป้าหมายได้ และ ผู้ขายและนักลงทุนรายย่อยสามารถนำข้อมูลไปใช้พิจารณาศักยภาพของลักษณะห้องชุดพักอาศัยมือสองได้อย่างมีประสิทธิภาพ
DOI: 10.14457/tu.the.2023.999
title: แนวทางการพัฒนาโครงการอาคารชุดพักอาศัยสำหรับผู้เลี้ยงสัตว์ในพื้นที่กรุงเทพมหานครและปริมณฑล

description: การวิจัยนี้มีจุดประสงค์เพื่อศึกษาแนวทางการพัฒนารูปแบบของอาคารชุดพักอาศัยที่อนุญาตให้เลี้ยงสัตว์ โดยการวิเคราะห์พฤติกรรมผู้ที่อยู่อาศัยให้มีความเหมาะสมและสอดคล้องกับรูปแบบการใช้ชีวิตของผู้นิยมเลี้ยงสัตว์ในอาคารชุดปัจจุบัน ตามหลักของการวิจัยแบบผสานวิธี (Mixed Methods Research) มีการแบ่งเก็บข้อมูลออกเป็น 2 ช่วง คือ (1) การวิจัยเชิงคุณภาพ (Qualitative Approach) ใช้วิธีการเก็บข้อมูลเชิงลึกจากการสัมภาษณ์ผู้ให้ข้อมูลที่มีความเชี่ยวชาญด้านพฤติกรรมสัตว์เลี้ยงประเภทสุนัข หรือ แมว จำนวน 6 ราย การสัมภาษณ์ผู้พัฒนา และ ผู้บริหารโครงการอาคารชุดพักอาศัยที่อนุญาตให้เลี้ยงสัตว์ แบ่งตามระดับราคา ได้แก่ ระดับราคาขายเฉลี่ย 80,000 – 120,000 บาทต่อตารางเมตร 120,000 – 160,000 บาทต่อตารางเมตร และระดับราคา 160,000 บาทต่อตารางเมตรขึ้นไป จำนวน 6 ราย รวมถึงการสัมภาษณ์ผู้อยู่อาศัยที่เลี้ยงสัตว์ (สุนัข หรือ แมว) และ ไม่เลี้ยงสัตว์ ในอาคารชุดพักอาศัยที่อนุญาตให้เลี้ยงสัตว์ จำนวน 6 ราย (2) การวิจัยเชิงปริมาณ (Quantitative Approach) การเก็บรวบรวมข้อมูลแบบสอบถามจากกลุ่มตัวอย่างผู้บริโภคผลจากแบบสอบถาม ผู้วิจัยได้ทำการเก็บรวบรวมข้อมูลจากการสำรวจความคิดเห็นของกลุ่มผู้เลี้ยงสัตว์ (สุนัข หรือ แมว) และ ผู้ไม่เลี้ยงสัตว์ จำนวน 400 ตัวอย่าง ผลจากการเก็บข้อมูล พบว่า 1) ลักษณะภายในห้องชุดที่อนุญาตให้เลี้ยงสัตว์ทุกระดับราคาให้ความสำคัญกับเรื่องวัสดุพื้นที่เหมาะสมกับเท้าของสัตว์เลี้ยง และ ลักษณะภายในห้องชุดที่ระดับราคา 120,000 บาทต่อตารางเมตรขึ้นไป จะเพิ่มความสำคัญตั้งแต่การทำผนัง 2 ชั้น เพื่อป้องกันเสียง รวมถึงการใช้วัสดุที่ไม่มีสารพิษ (Non-Toxic) เพื่อการอยู่อาศัยที่ยั่งยืนของผู้อยู่อาศัยและสัตว์เลี้ยง 2) อาคารชุดพักอาศัยที่อนุญาตให้เลี้ยงสัตว์ในระดับราคาตั้งแต่ 120,000 บาทต่อตารางเมตรขึ้นไป จะเตรียมพื้นที่อำนวยความสะดวกสำหรับผู้เลี้ยงสัตว์มากขึ้น เช่น พื้นที่สำหรับสัตว์เลี้ยงแบบแยกประเภทสุนัข และ แมว, บริการรับฝากสัตว์เลี้ยง เป็นต้น โดยมีการจำกัดพื้นที่อย่างชัดเจน เพื่อไม่ให้รบกวนผู้ที่อยู่อาศัยที่ไม่ได้เลี้ยงสัตว์ จากการศึกษาแนวทางการพัฒนาโครงการอาคารชุดพักอาศัยสำหรับผู้เลี้ยงสัตว์ ในพื้นที่กรุงเทพมหานครและปริมณฑล พบว่า การพัฒนาโครงการมีความจำเป็นต้องศึกษาพฤติกรรม และ ความต้องการของกลุ่มเป้าหมายที่เป็นผู้เลี้ยงสัตว์ (สุนัข หรือ แมว) โดยละเอียด ตั้งแต่ประเภท ขนาด ของสัตว์เลี้ยง การปรึกษาผู้เชี่ยวชาญในเชิงรูปแบบพฤติกรรมการเลี้ยงสัตว์ที่เปลี่ยนไป นำไปสู่การออกแบบพื้นที่ส่วนกลาง และ ห้องชุดพักอาศัย ที่มีวัสดุเหมาะสมกับการอยู่อาศัยของสัตว์เลี้ยง ทั้งนี้รวมไปถึงข้อกฎหมาย และ ข้อบังคับเกี่ยวกับการอาศัยอยู่ร่วมกัน เพื่อลดผลกระทบที่จะเกิดขึ้นระหว่างผู้ที่เลี้ยง และ ไม่เลี้ยงสัตว์ในโครงการที่อาจเกิดขึ้นในอนาคต
DOI: 10.14457/tu.the.2023.1000
title: แบบจำลองราคาห้องชุดพักอาศัยที่ตั้งอยู่ใกล้อสังหาริมทรัพย์ที่มีตำหนิในเขตกรุงเทพมหานคร: กรณีอัตวินิบาตกรรม

description: การศึกษานี้มุ่งสร้างแบบจำลอง Hedonic Price เพื่อพยากรณ์ราคาห้องชุดพักอาศัยที่ตั้งอยู่ใกล้อสังหาริมทรัพย์ที่มีตำหนิจากกรณี อัตวิบาตกรรม โดยใช้ราคาห้องชุดเป็นตัวแปรตาม และใช้ลักษณะด้านโครงสร้าง ทำเลที่ตั้ง และปัจจัยการเข้าถึงพื้นที่รวม 12 ตัวแปรเป็นตัวแปรอิสระ กลุ่มตัวอย่างประกอบด้วยข้อมูลราคาประกาศขายและคุณลักษณะของห้องชุดพักอาศัยในกรุงเทพมหานคร จำนวน 2,611 ตัวอย่าง รวบรวมจาก www.propertyscout.co.th ในปี พ.ศ. 2566 ผลการวิจัยพบว่า สมการถดถอยเชิงเส้นพหุคูณด้วยวิธีกำลังสองน้อยที่สุด (OLS) เป็นแบบจำลองที่เหมาะสมที่สุด โดยมีค่า Adjusted R-Square เท่ากับ 0.2129 ในแบบจำลองมีตัวแปรที่มีนัยสำคัญทางสถิติจำนวน 9 ตัวแปร แบ่งเป็นตัวแปรที่มีความสัมพันธ์เชิงบวกกับราคาห้องชุดจำนวน 4 ตัวแปร ได้แก่ จำนวนห้องน้ำ จำนวนสระว่ายน้ำ จำนวนห้องออกกำลังกาย และระยะทางจากห้องชุดถึงอสังหาริมทรัพย์ที่มีตำหนิ ส่วนตัวแปรที่มีความสัมพันธ์เชิงลบจำนวน 5 ตัวแปร ได้แก่ จำนวนห้องนอน ระยะห่างจากพื้นที่ศูนย์กลางธุรกิจ (CBD) และระยะห่างจากสถานีรถไฟฟ้า BTS MRT และ ARL ที่ใกล้ที่สุด ผู้พัฒนาอสังหาริมทรัพย์ควรตระหนักถึงผลกระทบของสถานที่ที่มีตำหนิต่อราคาและ ความน่าดึงดูดของที่อยู่อาศัย โดยเฉพาะในกรณีของพื้นที่ที่มีประวัติการฆ่าตัวตาย การวิเคราะห์ แสดงให้เห็นว่ายิ่งห้องชุดพักอาศัยอยู่ห่างจากสถานที่มีตำหนิ ราคาก็ยิ่งสูงขึ้น ดังนั้น ผู้พัฒนาควรให้ความสำคัญกับการประเมินผลกระทบของอสังหาริมทรัพย์ที่มีตำหนิในบริเวณใกล้เคียง ซึ่งจะช่วยในการตัดสินใจเลือกทำเลและกำหนดราคาที่เหมาะสม นอกจากนี้ ข้อมูลดังกล่าวยังสามารถนำไปใช้ในการออกแบบโครงการเพื่อลดผลกระทบจากปัจจัยลบในพื้นที่ และช่วยในการนำเสนอจุดแข็งของโครงการได้อย่างมีประสิทธิภาพ อย่างไรก็ตาม ผู้พัฒนาควรระมัดระวังในการตีความและใช้ข้อมูลนี้ เนื่องจากผลกระทบอาจแตกต่างกันไปในแต่ละพื้นที่และกลุ่มเป้าหมาย จึงควรมีการศึกษาเพิ่มเติมเกี่ยวกับลักษณะเฉพาะของแต่ละพื้นที่และความต้องการของกลุ่มลูกค้าเป้าหมายเพื่อการนำข้อมูลไปใช้อย่างมีประสิทธิภาพ
DOI: 10.14457/tu.the.2023.1001
title: การศึกษาปัจจัยด้านผังโครงการที่ส่งผลต่อการตัดสินใจซื้อบ้านจัดสรร โดยการวิเคราะห์เชิงลำดับชั้นแบบประยุกต์

description: การวิจัยครั้งนี้มีวัตถุประสงค์เพื่อศึกษาปัจจัยทางกายภาพด้านผังโครงการ ที่ส่งผลต่อการตัดสินใจซื้อบ้านจัดสรรในพื้นที่กรุงเทพมหานครและปริมณฑล ซึ่งขั้นตอนการศึกษาจัดทำโดยการรวบรวมปัจจัยที่มีผลต่อการตัดสินใจซื้อจากการทบทวนวรรณกรรม และทำการเก็บรวบรวมข้อมูลด้วยการสุ่มตัวอย่างแบบโควตากับกลุ่มตัวอย่างผู้บริโภคที่อยู่อาศัยในโครงการหมู่บ้านจัดสรรตั้งแต่ 2 ปีขึ้นไป โดยมีที่อยู่อาศัยประเภทบ้านเดี่ยว บ้านแฝด และบ้านแถว (ทาวน์เฮาท์) แบ่งออกเป็นประเภทละ 5 ระดับราคา ได้แก่ ราคาไม่เกิน 3 ล้านบาท ราคา 3.01-5.00 ล้านบาท ราคา 5.01-10.00 ล้านบาท ราคา 10.01-20.00 ล้านบาท และราคามากกว่า 20.00 ล้านบาท รวม 15 กลุ่ม กลุ่มตัวอย่างกลุ่มละ 30 ตัวอย่าง รวมทั้งสิ้น 450 ตัวอย่าง จากนั้นทำการวิเคราะห์ข้อมูลตามกระบวนการวิเคราะห์เชิงลำดับชั้นแบบประยุกต์ โดยการใช้มาตรวัด 9 ระดับและหยุดการวิเคราะห์เมื่อได้ค่าน้ำหนักของแต่ละปัจจัย ผลการวิจัยพบว่าปัจจัยหลักที่มีผลต่อการตัดสินใจซื้อที่อยู่อาศัยประเภทบ้านเดี่ยวในทุกกลุ่มระดับราคา คือ ปัจจัยด้านงานระบบต่าง ๆ โดยปัจจัยย่อยที่มีผลต่อ การตัดสินใจซื้อที่อยู่อาศัยประเภทบ้านเดี่ยวในทุกกลุ่มระดับราคา ด้านการวางผังโครงการ ได้แก่ ไม่มีเสาไฟฟ้าแรงสูงตัดผ่านโครงการ ด้านแปลงจัดสรรที่ดิน ได้แก่ จำนวนที่จอดรถในแปลงอยู่อาศัย ด้านรูปแบบพื้นที่ส่วนกลาง ได้แก่ พื้นที่จอดรถส่วนกลาง ด้านทัศนียภาพ ได้แก่ ขนาดสวนสาธารณะในโครงการ และด้านงานระบบต่าง ๆ ได้แก่ รูปแบบระบบรักษาความปลอดภัย โดยผู้ออกแบบและผู้ประกอบการจำเป็นจะต้องให้ความสำคัญกับปัจจัยต่าง ๆ ข้างต้น และออกแบบผังโครงการให้สอดคล้องกับความต้องการของกลุ่มเป้าหมายเพื่อทำให้เกิดความพึงพอใจ ซึ่งจะทำให้เพิ่มโอกาสที่กลุ่มลูกค้าจะพิจารณาในการตัดสินใจซื้อโครงการหมู่บ้านจัดสรรได้อย่างมีนัยสำคัญ
DOI: 10.14457/tu.the.2023.1002
title: สาเหตุการเปลี่ยนแปลงแบบในการก่อสร้างอาคารชุดพักอาศัยในเขตพื้นที่กรุงเทพมหานครและปริมณฑล

description: ปัญหาสำคัญจากพัฒนาโครงการอาคารชุดพักอาศัยประการหนึ่งคือ การเปลี่ยนแปลงแบบ ซึ่งเกิดขึ้นหลายช่วงเวลาตลอดการก่อสร้างส่งผลกระทบต่อต้นทุนงบประมาณ ผลกำไรและเวลาดำเนินงานของโครงการ งานวิจัยนี้มีวัตถุประสงค์ในการมุ่งหาสาเหตุของการเปลี่ยนแปลงแบบรวมถึงศึกษาลำดับความสำคัญของแต่ละสาเหตุดังกล่าวโดยผู้วิจัยได้รวบรวมสาเหตุการเปลี่ยนแปลงแบบในการก่อสร้างอาคารชุดพักอาศัยนำมาทำการวิเคราะห์ด้วยกระบวนการวิเคราะห์เชิงลำดับชั้นแบบประยุกต์โดยให้ผู้เชี่ยวชาญให้ความเห็น จากนั้นนำมาวิเคราะห์ค่าถ่วงน้ำหนักลำดับความสำคัญของแต่ละสาเหตุ พบว่าสาเหตุการเปลี่ยนแปลงแบบในการก่อสร้างอาคารชุดพักอาศัยที่มีค่าน้ำหนักมากที่สุด 5 ลำดับแรก ได้แก่ 1) การแก้ไขเปลี่ยนแปลงแบบของเจ้าของและผู้ออกแบบ 2) ข้อผิดพลาดขัดแย้งความครบถ้วนของแบบ 3) การจัดจ้างไม่มีประสิทธิภาพ 4) การปรับเปลี่ยนวัสดุ และ 5) เนื้อหาสัญญาจ้างไม่ครบถ้วน ขัดแย้ง ซึ่งมีค่าน้ำหนักความสำคัญเท่ากับ 0.23, 0.11, 0.06, 0.06 และ 0.05 ตามลำดับ โดยคิดเป็นค่าน้ำหนักรวมเท่ากับ 0.51 ซึ่งผลการวิจัยนี้จะเป็นประโยชน์ต่อนักพัฒนาโครงการอาคารชุดพักอาศัยในแง่การสร้างความเข้าใจต่อสาเหตุการเปลี่ยนแปลงแบบและเป็นแนวทางให้ผู้บริหารโครงการในการปรับปรุงพัฒนาดำเนินงานแต่ละส่วนเพื่อลดผลกระทบต้นทุนและระยะเวลาของโครงการได้
DOI: 10.14457/tu.the.2023.1003
title: แนวทางการพัฒนาต้นแบบเว็บไซต์ เพื่อสนับสนุนการขายโครงการบ้านเดี่ยวสำหรับคนเจนเนอเรชันแซด โดยใช้เทคนิคเหมืองข้อมูลและปัญญาประดิษฐ์

description: ปัจจุบันอสังหาริมทรัพย์ในประเทศไทยมีการขยายตัวมากขึ้นภายหลังสถานการณ์การแพร่ระบาดของโรคโควิด-19 ผู้บริโภคกลับมาให้ความสำคัญในการเลือกซื้อผลิตภัณฑ์บ้านเดี่ยวมากขึ้น ผู้พัฒนาอสังหาริมทรัพย์เล็งเห็นถึงกลุ่มคนเจนเนอเรชันแซดและสนใจพฤติกรรมการใช้ที่เปลี่ยนไปหลังจากการแพร่ระบาดของโรคโควิด-19 งานวิจัยนี้มีวัตถุประสงค์เพื่อศึกษาความต้องการรูปแบบของที่พักอาศัย ปัจจัยที่มีผลต่อการตัดสินใจในการเลือกซื้อที่พักอาศัยบ้านเดี่ยว และศึกษาแนวทางในการพัฒนาต้นแบบ เว็บไซต์ สำหรับเป็นเครื่องมือช่วยสนับสนุนการขายโครงการสำหรับกลุ่มผู้บริโภคเจนเนอเรชันแซด โดยการวิเคราะห์ข้อมูลโดยการใช้เทคนิคการทำเหมืองข้อมูล (Data Mining) ด้วยทฤษฎี K-Means Clustering เป็นวิธีจัดกลุ่มตามคุณสมบัติที่คล้ายคลึงกัน โดยจะกำหนดจุดกึ่งกลางแต่ละกลุ่มข้อมูล จุดกึ่งกลางคือ ค่าเฉลี่ยของข้อมูลทั้งหมด และ พิกัดเป็นค่าเฉลี่ยเลขคณิตสำหรับแต่ละมิติจะแตกต่างกันไปตามข้อมูลทั้งหมดในกลุ่มเพื่อพิจารณาค่าที่เหมาะสมที่สุด เพื่อทำนายกลุ่มความต้องการบ้านประเภทบ้านเดี่ยวของคนเจนเนอรเรชันแซด ผลการวิจัยพบว่า รูปแบบบ้านเดี่ยวของคนเจนเนอเรชันแซดมีส่วนประกอบจัดเป็นการใช้งานพื้นที่ที่ต้องการความเป็นส่วนตัว มีพื้นที่สามารถปรับเปลี่ยนการใช้งานได้หลากหลายตามความต้องการ ผสมผสานการนำเทคโนโลยีเข้ามาใช้ภายในบ้านพักอาศัย โดยยังคำนึงถึงการรักษาสิ่งแวดล้อมควบคู่ไปกับความคุ้มค่าเรื่องราคาของผลิตภัณฑ์ที่สอดคล้องกับคุณภาพ ความต้องการที่ส่งผลต่อการตัดสินใจในการเลือกซื้อผลิตภัณฑ์บ้านเดี่ยวมีค่าเฉลี่ยที่ไม่ต่างกัน ผลิตภัณฑ์ที่กลุ่มคนเจนเนอเรชันแซดต้องการ แบ่งออกเป็น 4 ด้าน 1) ด้านความปลอดภัย 2) ด้านระบบอัจฉริยะของบ้านพักอาศัยรวมถึงระบบการซ่อมบำรุงอัจฉริยะ 3) ด้านการอำนวยความสะดวกในการใช้งานภายในบ้าน บ้าน 2 ชั้น ช่องแสงที่ให้ความสว่างการตกแต่งที่สบายตาวัสดุที่มีความแข็งแรงมีคุณภาพ 4) ด้านการประหยัดพลังงานและใส่ใจสิ่งแวดล้อม ส่งผลกระทบต่อสิ่งแวดล้อมน้อย
DOI: 10.14457/tu.the.2023.1004
title: แบบจำลองการกำหนดราคาสินค้าคงเหลือของห้องชุดพักอาศัยพร้อมเข้าอยู่ในกรุงเทพมหานคร

description: ปัจจุบันสถานการณ์ตลาดอสังหาริมทรัพย์มีความชะลอตัว ประกอบกับจำนวนที่อยู่อาศัยคงเหลือที่ยังเป็นกรรมสิทธิ์ของผู้พัฒนาโครงการ มีสัดส่วนเพิ่มขึ้นเรื่อย ๆ จำนวนห้องชุดพักอาศัยที่ก่อสร้างแล้วเสร็จพร้อมเข้าอยู่ในกรุงเทพมหานคร ที่มีสัดส่วนที่ค่อนข้างสูง ส่งผลให้ผู้พัฒนาโครงการที่ต้องต้องแบกรับภาระ ต้นทุนของบริษัทจนกว่าจะขายสินค้าได้ นอกจากนั้นการเร่งระบายสินค้าคงเหลือด้วยการตั้งราคาขายที่ต่ำกว่าภาวะปกติ ส่งผลเสียกับผู้พัฒนาโครงการด้วยเช่นกัน งานวิจัยนี้จึงมีวัตถุประสงค์หลักเพื่อสร้างแบบจำลองเพื่อประมาณราคาขายห้องชุดคงเหลือในโครงการ ซึ่งเป็นโครงการที่ก่อสร้างแล้วเสร็จพร้อมเข้าอยู่ในกรุงเทพมหานคร ของผู้พัฒนาโครงการอสังหาริมทรัพย์ที่จดทะเบียนในตลาดหลักทรัพย์ ซึ่งโดยปกติแล้วราคาขายโครงการจะถูกปรับเปลี่ยนให้สูงขึ้นเมื่อโครงการก่อสร้างแล้วเสร็จ หรือปรับราคาลง เมื่อโครงการประสงค์จะเร่งระบายสินค้าให้หมด เพื่อประโยชน์แก่ผู้พัฒนาโครงการ ได้กำหนดราคาขายได้อย่างถูกต้อง โดยใช้แบบจำลองราคา เฮโดนิค (Hedonic Price Model) มาใช้ในการวิเคราะห์ ใช้ข้อมูลราคาขายห้องชุดเฉลี่ยเริ่มต้นของทั้งโครงการที่ประกาศขายในเว็บไซต์ทางการของบริษัทผู้พัฒนาโครงการ ในช่วงเดือนกุมภาพันธ์ พ.ศ. 2567 จำนวน 85 ข้อมูล โดยผลวิจัยพบว่า สมการรูปแบบ ln-ln เป็นสมการที่เหมาะสมที่สุด มีค่า Adjusted R-Square เท่ากับ 0.831 มี 7 ตัวแปร ที่มีผลต่อการกำหนดราคาสำหรับสินค้าคงเหลือของห้องชุดพักอาศัยพร้อมเข้าอยู่ในกรุงเทพมหานคร เรียงลำดับความสำคัญคือ 1) พื้นที่ส่วนกลางพิเศษ (นอกเหนือจากพื้นที่ส่วนกลางที่อาคารชุดทั่วไปมีทุกโครงการ) 2) บริษัทที่ผู้บริโภคนึกถึงมากที่สุดเป็นอันดับแรก 10 อันดับ 3) ค่าส่วนกลาง 4) ระยะห่างจากห้างสรรพสินค้า จากการจัดอันดับห้างสรรพสินค้าที่ดีที่สุด 5 แห่งในกรุงเทพมหานคร 5) จำนวนชั้นทั้งหมดของอาคารชุด 6) ระยะห่างจากสวนสาธารณะระดับย่านและระดับเมืองที่มีขนาดใหญ่มากกว่า 125 ไร่ จำนวน 8 แห่ง 7) ระยะห่างจากรถไฟฟ้า BTS และ MRT ผลการวิจัยจะเป็นประโยชน์ต่อผู้พัฒนาโครงการอสังหาริมทรัพย์ ที่จดทะเบียนในตลาดหลักทรัพย์ เพื่อเป็นแนวทางในการกำหนดราคาสินค้าคงเหลือในโครงการที่พร้อมอยู่อาศัย ให้สามารถขายห้องชุดคงเหลือได้จนหมดในที่สุด และยังทราบถึงปัจจัยที่มีผลต่อการกำหนดราคาของสินค้าประเภทนี้ เป็นแนวทางในการพัฒนาโครงการในอนาคตต่อไป ในด้านวิชาการผลของงานวิจัยนี้ผู้ที่ศึกษาสามารถนำองค์ความรู้ในการกำหนดราคาขายสินค้าประเภทนี้ ไปขยายการใช้งานเพื่อให้ก่อประโยชน์ต่อธุรกิจอสังหาริมทรัพย์ต่อไปได้
DOI: 10.14457/tu.the.2023.1006
title: การศึกษาปัจจัยที่มีผลต่อการคัดเลือกบริษัทบริหารอาคารชุดพักอาศัยขนาดกลางในเขตกรุงเทพมหานครและปริมณฑล

description: การศึกษาวิจัยนี้มีวัตถุประสงค์เพื่อระบุปัจจัยที่มีผลต่อการคัดเลือกบริษัทบริหารอาคารชุดพักอาศัย และเพื่อเป็นแนวทางให้บริษัทบริหารอาคารชุดได้พัฒนาองค์กรไปในทิศทางที่เหมาะสม ในการได้รับเลือกให้บริหารอาคารชุดพักอาศัย ซึ่งเป็นการศึกษาโดยใช้การสัมภาษณ์เชิงลึก (in-depth interview) จากผู้จัดการนิติบุคคลอาคารชุดและคณะกรรมการ ในพื้นที่กรุงเทพมหานครและปริมณฑล โดยศึกษาอาคารชุดพักอาศัยในระดับช่วงราคาปานกลาง มีช่วงราคาอยู่ระหว่าง 70,000 ถึง 100,000 บาทต่อตารางเมตร ในเขตกรุงเทพมหานครและปริมณฑล ซึ่งอาคารชุดพักอาศัยเป็นประเภทที่อยู่อาศัยที่มีการขยายตัวสูง จากผลการสัมภาษณ์เชิงลึกของทั้งผู้จัดการนิติบุคคลอาคารชุดและกรรมการนิติบุคคลอาคารชุด พบว่า ราคาบริการ เป็นปัจจัยหลักที่มีผลต่อการตัดสินใจคัดเลือกบริษัทบริหารจัดการ นิติบุคคลอาคารชุด เนื่องจากนิติบุคคลอาคารชุดมีงบประมาณที่จำกัดในการจัดจ้างคู่สัญญาบริการและการใช้จ่ายประจำปี ดังนั้นข้อเสนอที่กำหนดขอบเขตราคาบริการให้สอดคล้องกับงบประมาณที่นิติบุคคลอาคารชุดมีจึงเป็นเงื่อนไขจำเป็นสำคัญในการที่ต้องพิจารณาเป็นลำดับแรก โดยจะพิจารณาควบคู่ไปกับปัจจัยด้านประสบการณ์ของผู้บริหารและประสบการณ์ของทีมงานที่จัดสรรไว้สำหรับการบริหารจัดการ ทั้งนี้เพื่อให้เกิดประสิทธิภาพและประสิทธิผล คุ้มค่ากับงบประมาณที่ใช้จ่ายไป ทั้งนี้ผลจากการศึกษานี้ ผู้วิจัยสามารถนำไปปรับปรุงพัฒนาการดำเนินงานภายในบริษัทที่เป็นผู้รับจ้างบริหารอาคารชุดได้อย่างเหมาะสม นอกจากนี้ผลการศึกษาจะทำให้ผู้ประกอบการที่อยู่ในกลุ่มของบริษัทรับจ้างบริหารอาคารชุดสามารถรับรู้ได้ว่า บริษัทจะต้องให้ความสำคัญกับปัจจัยใดบ้างโดยเรียงลำดับความสำคัญของปัจจัยดังกล่าวได้อย่างเหมาะสม
DOI: 10.14457/tu.the.2023.1007
title: แนวทางการพัฒนาโครงการอาคารชุดพักอาศัยร่วมกับศูนย์บริการดูแลผู้สูงอายุในกรุงเทพมหานคร

description: การวิจัยครั้งนี้มีวัตถุประสงค์เพื่อศึกษาการจัดสภาพแวดล้อมที่อยู่อาศัยสำหรับผู้สูงอายุ รวมถึงรูปแบบการพัฒนาโครงการอาคารชุดพักอาศัยร่วมกับศูนย์บริการดูแลผู้สูงอายุ ตลอดจนเสนอแนวทางการพัฒนาโครงการอาคารชุดพักอาศัยร่วมกับศูนย์บริการดูแลผู้สูงอายุในกรุงเทพมหานคร โดยทำการสัมภาษณ์เชิงลึกแบบกึ่งมีโครงสร้างกับผู้ให้ข้อมูลในการวิจัยซึ่งเป็นผู้ที่เกี่ยวข้องกับการพัฒนาโครงการอาคารชุดพักอาศัยและศูนย์บริการดูแลผู้สูงอายุ ประกอบด้วย ผู้พัฒนาโครงการอาคารชุดพักอาศัยในกรุงเทพมหานคร (องค์กรเอกชน) จำนวน 3 ราย ผู้บริหารของธุรกิจศูนย์บริการดูแลผู้สูงอายุในกรุงเทพมหานคร จำนวน 3 ราย และผู้เชี่ยวชาญหรือนักวิชาการ จำนวน 3 ราย รวมถึงทำการสำรวจความต้องการโครงการอาคารชุดพักอาศัยร่วมกับศูนย์บริการดูแลผู้สูงอายุจากผู้ให้ข้อมูลซึ่งเป็นผู้สูงอายุที่พักอาศัยอยู่ในโครงการอาคารชุดพักอาศัยในกรุงเทพมหานครหรือผู้ที่มีอิทธิพลต่อการตัดสินใจของผู้สูงอายุ จำนวน 5 ราย จากนั้นทำการวิเคราะห์ข้อมูลด้วยการวิเคราะห์เนื้อหา ผลการวิจัยพบว่า การออกแบบโครงการควรส่งเสริมการสร้างคุณภาพชีวิตที่ดีให้กับผู้สูงอายุและเป็นไปตามหลักการออกแบบอารยสถาปัตย์ การออกแบบห้องชุดพักอาศัยและขนาดพื้นที่ใช้สอยของห้องชุดพักอาศัยต้องสามารถรองรับการใช้งานและการทำกิจกรรมประจำวันของผู้สูงอายุ โดยภายในห้องชุดพักอาศัยให้มีจำนวนห้องนอน 1 – 2 ห้อง และมีห้องน้ำ 1 ห้อง รวมถึงมีพื้นที่ใช้สอยอื่น ๆ ได้แก่ ห้องรับแขกหรือห้องพักผ่อน และห้องครัวพร้อมพื้นที่รับประทานอาหาร การเลือกใช้วัสดุอุปกรณ์ควรเลือกใช้ให้เหมาะกับผู้สูงอายุ รวมถึงควรติดตั้งระบบรักษา ความปลอดภัยและจัดให้มีระบบอำนวยความสะดวกในการอยู่อาศัยภายในห้องชุดพักอาศัย สำหรับสภาพแวดล้อมโดยรอบที่อยู่อาศัย ควรมีการออกแบบทางลาด รวมถึงติดตั้งราวจับและแสงไฟส่องสว่าง ควรจัดให้มีสิ่งอำนวยความสะดวกที่เหมาะสมและรองรับความต้องการของผู้สูงอายุอย่างครบครัน และจัดให้มีพื้นที่ส่วนกลางสำหรับสร้างปฏิสัมพันธ์กับบุคคลอื่น
DOI: 10.14457/tu.the.2023.1008
title: แนวทางการพัฒนาโครงการที่พักประเภทพูลวิลล่าเพื่อสุขภาพในพื้นที่โครงการการพัฒนาระเบียงเศรษฐกิจเวลเนสอันดามัน

description: การวิจัยนี้มีวัตถุประสงค์เพื่อศึกษาความต้องการของผู้บริโภคในด้านลักษณะทางกายภาพและองค์ประกอบของที่พักประเภทพูลวิลล่าเพื่อสุขภาพ รวมถึงศึกษาการบริหารจัดการโครงการที่พักประเภทพูลวิลล่าเพื่อสุขภาพ ตลอดจนเสนอแนะแนวทางการพัฒนาโครงการที่พักประเภทพูลวิลล่าเพื่อสุขภาพ ทำการเก็บรวบรวมข้อมูลจากกลุ่มตัวอย่างผู้บริโภคที่เคยเข้าพักหรือมีความสนใจที่จะเข้าพักในที่พักประเภทพูลวิลล่าเพื่อสุขภาพ จำนวน 100 คน โดยใช้แบบสอบถาม จากนั้นทำการวิเคราะห์ข้อมูลด้วยสถิติเชิงพรรณนา และผู้ประกอบการธุรกิจที่พักประเภทพูลวิลล่าเพื่อสุขภาพในพื้นที่โครงการการพัฒนาระเบียงเศรษฐกิจเวลเนสอันดามัน จำนวน 3 ราย โดยการสัมภาษณ์แบบมีโครงสร้าง จากนั้นทำการวิเคราะห์ข้อมูลด้วยการวิเคราะห์เนื้อหา ผลการวิจัยพบว่าความต้องการด้านลักษณะทางกายภาพของที่พักประเภทพูลวิลล่าเพื่อสุขภาพของกลุ่มตัวอย่างสูงสุด 5 ลำดับแรก ได้แก่ อาคารที่พักมีความสะอาด สถานที่ตั้งโครงการอยู่ในสภาพแวดล้อมที่ดี สามารถเดินทางได้สะดวกและปลอดภัย ภูมิทัศน์หรือการตกแต่งบริเวณด้านหน้าและโดยรอบที่พักมีสภาพดี สะอาด ปลอดภัยและออกแบบสวยงาม โถงต้อนรับมีการระบายอากาศที่ดี และห้องสุขาตั้งอยู่ในระยะที่ใช้งานได้สะดวก ส่วนความต้องการด้านองค์ประกอบของที่พักประเภทพูลวิลล่าเพื่อสุขภาพของกลุ่มตัวอย่างสูงสุด 5 ลำดับแรก ได้แก่ พื้นที่บริการเพื่อการส่งเสริมสุขภาพ ฟื้นฟูสุขภาพและป้องกันโรค ห้องอาหารมีรายการอาหารและเครื่องดื่มเพื่อสุขภาพ มีสภาพแวดล้อมที่ดีและสะอาด ถูกสุขอนามัย มีแสงสว่างเพียงพอ ระบบรักษาความปลอดภัยภายในห้องพัก ห้องอาหารมีการบริการอาหารและเครื่องดื่มที่มีคุณภาพ ถูกสุขอนามัย และมีรสชาติดี และห้องน้ำภายในห้องพักมีอุปกรณ์ของใช้ต่าง ๆ ที่พร้อมใช้งาน นอกจากนี้ ยังพบว่า แนวคิดหลักในการออกแบบโครงการที่พักประเภทพูลวิลล่าเพื่อสุขภาพควรมุ่งเน้นความสงบ ความเป็นส่วนตัว และความผ่อนคลาย ทั้งนี้ การสร้างจุดขายหรือความโดดเด่นของโครงการที่พักประเภทพูลวิลล่าเพื่อสุขภาพเพื่อสร้างความได้เปรียบทางการแข่งขันสามารถทำได้โดยการสร้างบรรยากาศที่เงียบสงบและเน้นความสวยงามจากธรรมชาติ การออกแบบสถาปัตยกรรมที่น่าประทับใจ การจัดโปรแกรมสุขภาพและกิจกรรมเพื่อสุขภาพที่หลากหลาย การมีรายการอาหารเพื่อสุขภาพ และการจัดสิ่งอำนวยความสะดวกเกี่ยวกับสุขภาพและความเป็นอยู่ที่ดีอย่างครบครัน
DOI: 10.14457/tu.the.2023.1009
title: การศึกษากลยุทธ์การแข่งขันของผู้ประกอบการพื้นที่ค้าปลีกประเภทตลาดสดในพื้นที่จังหวัดชลบุรี

description: งานวิจัยนี้จึงมีวัตถุประสงค์เพื่อศึกษากลยุทธ์ระดับองค์กร กลยุทธ์ระดับธุรกิจ และกลยุทธ์ระดับหน้าที่ของผู้ประกอบการพื้นที่ค้าปลีกประเภทตลาดสดในพื้นที่จังหวัดชลบุรี รวมถึงความต้องการของผู้เช่าและผู้บริโภคที่เข้ามาจับจ่ายใช้สอยในตลาดสดที่มีผลต่อการกำหนดกลยุทธ์ระดับหน้าที่ของผู้ประกอบการพื้นที่ค้าปลีกประเภทตลาดสดในพื้นที่จังหวัดชลบุรี ตลอดจนเสนอแนะกลยุทธ์การแข่งขันของผู้ประกอบการพื้นที่ค้าปลีกประเภทตลาดสดในพื้นที่จังหวัดชลบุรี โดยทำการสัมภาษณ์แบบมีโครงสร้างผู้ประกอบการพื้นที่ค้าปลีกประเภทตลาดสดในพื้นที่จังหวัดชลบุรีที่ดำเนินธุรกิจตลาดสดเป็นระยะเวลาต่อเนื่องมากกว่า 10 ปี และมีอัตราการเช่าพื้นที่ไม่น้อยกว่าร้อยละ 80 จำนวน 5 ราย จากนั้นทำการวิเคราะห์ข้อมูลด้วยเทคนิคการวิเคราะห์เนื้อหา ประกอบกับทำการเก็บรวบรวมข้อมูลจากกลุ่มตัวอย่างผู้เช่าตลาดสดในพื้นที่จังหวัดชลบุรี จำนวน 400 ราย และกลุ่มตัวอย่างผู้บริโภคที่เข้ามาจับจ่ายใช้สอยที่ตลาดสดในพื้นที่จังหวัดชลบุรี จำนวน 400 ราย โดยใช้แบบสอบถามเป็นเครื่องมือ จากนั้นทำการวิเคราะห์ข้อมูลด้วยสถิติเชิงพรรณนา ได้แก่ ความถี่ ร้อยละ และค่าเฉลี่ย ผลการวิจัยพบว่า กลยุทธ์ระดับองค์กรของผู้ประกอบการพื้นที่ค้าปลีกประเภทตลาดสดในพื้นที่จังหวัดชลบุรี คือ การขยายธุรกิจแนวตั้งโดยการกระจายการลงทุนไปสู่ธุรกิจอื่นที่เกี่ยวเนื่องกับธุรกิจตลาดสด กลยุทธ์ระดับธุรกิจของผู้ประกอบการพื้นที่ค้าปลีกประเภทตลาดสดในพื้นที่จังหวัดชลบุรี คือ กลยุทธ์การสร้างความแตกต่างโดยมุ่งเน้นการนำเสนอสินค้าและบริการที่มีความแตกต่างจากคู่แข่งขัน สำหรับกลยุทธ์ระดับหน้าที่ ผู้ประกอบการพื้นที่ค้าปลีกประเภทตลาดสดในพื้นที่จังหวัดชลบุรีเลือกใช้กลยุทธ์ปัจจัยส่วนประสมทางการตลาดโดยมุ่งเน้นคุณภาพและความหลากหลาย กลยุทธ์การรักษาสภาพคล่องโดยมุ่งเน้นการจัดเก็บรายได้ให้เข้ามาอย่างสม่ำเสมอ และกลยุทธ์การจัดหาที่ดินโดยมุ่งเน้นทำเลที่อยู่ในแหล่งชุมชน (แหล่งที่อยู่อาศัย) นอกจากนี้ ยังพบว่า การจัดเก็บค่าขยะมีความเหมาะสม ความปลอดภัยของรถผู้ขายสินค้า การเป็นสถานที่โล่ง อากาศถ่ายเทได้สะดวก ความสะอาดของห้องน้ำ ที่ตั้งตลาดสดอยู่ใกล้แหล่งชุมชน และการจัดเก็บค่าไฟฟ้ามีความเหมาะสม เป็นกลยุทธ์ระดับหน้าที่ที่มีผลต่อการตัดสินใจเช่าพื้นที่ร้านค้าในตลาดสดในพื้นที่จังหวัดชลบุรีมากที่สุด 5 ลำดับแรก ในขณะที่สินค้ามีคุณภาพ สด สะอาด และสินค้ามีบรรจุภัณฑ์ที่สะอาด ความปลอดภัยของรถผู้บริโภค ความหลากหลายของสินค้าในตลาดสด ราคาขายสินค้ามีความเหมาะสม สินค้ามีหลากหลายราคาให้เลือก และจำนวนที่จอดรถเพียงพอสำหรับผู้บริโภค เป็นกลยุทธ์ระดับหน้าที่ที่มีผลต่อการตัดสินใจเข้ามาจับจ่ายใช้สอยในตลาดสดในพื้นที่จังหวัดชลบุรีมากที่สุด 5 ลำดับแรก
DOI: 10.5281/zenodo.12633936
title: Supplemental to: Physical and mechanical depth relationships of rocks from the Rotokawa Geothermal Reservoir, Taupō Volcanic Zone, New Zealand

description: This contains supplementary informations for the Manuscript 

Physical and mechanical depth relationships of rocks from the Rotokawa Geothermal Reservoir, TaupōVolcanic Zone, New Zealand

submitted for review at the New Zealand Journal of Geology and Geophysics
DOI: 10.5281/zenodo.12633937
title: Supplemental to: Physical and mechanical depth relationships of rocks from the Rotokawa Geothermal Reservoir, Taupō Volcanic Zone, New Zealand

description: This contains supplementary informations for the Manuscript 

Physical and mechanical depth relationships of rocks from the Rotokawa Geothermal Reservoir, TaupōVolcanic Zone, New Zealand

submitted for review at the New Zealand Journal of Geology and Geophysics
DOI: 10.15468/dl.rgg2wa
title: Occurrence Download

description: A dataset containing 33173 species occurrences available in GBIF matching the query:
{
 "DatasetKey" : [
 "is Global Lacustrine Diatoms"
 ]
}

 The dataset includes 33173 records from 1 constituent datasets; see https://api.gbif.org/v1/occurrence/download/0027746-240906103802322/datasets/export for details.
 
Data from some individual datasets included in this download may be licensed under less restrictive terms.
DOI: 10.5519/qd.awgdsawr
title: Query on the Natural History Museum Data Portal (data.nhm.ac.uk) (155 records)
DOI: 10.15468/dl.w4ymha
title: Occurrence Download

description: A dataset containing 108 species occurrences available in GBIF matching the query:
{
 "and" : [
 "Country is one of (Korea, Republic of, Korea (Democratic People’s Republic of), China)",
 "HasCoordinate is true",
 "HasGeospatialIssue is false",
 "TaxonKey is Thuja koraiensis Nakai"
 ]
}

 The dataset includes 108 records from 16 constituent datasets; see https://api.gbif.org/v1/occurrence/download/0027747-240906103802322/datasets/export for details.
 
Data from some individual datasets included in this download may be licensed under less restrictive terms.
DOI: 10.15468/dl.nuje29
title: Occurrence Download

description: A dataset containing 57503 species occurrences available in GBIF matching the query:
{
 "and" : [
 "BasisOfRecord is Human Observation",
 "Country is Spain",
 "OccurrenceStatus is Present",
 "TaxonKey is Pyrrhocorax pyrrhocorax (Linnaeus, 1758)",
 "Year 2019-2024"
 ]
}

 The dataset includes 57503 records from 13 constituent datasets; see https://api.gbif.org/v1/occurrence/download/0027748-240906103802322/datasets/export for details.
 
Data from some individual datasets included in this download may be licensed under less restrictive terms.